"ટાઇમ" ના ઇતિહાસમાં તેની સૌથી વધુ પ્રખ્યાત વિશેષતા તેનો વાર્ષિક “પર્સન ઓફ ધ યર” (અગાઉનું નામ “મેન ઓફ ધ યર”) બાહ્યપૃષ્ઠ અહેવાલ છે, જેમાં "ટાઇમ" સામયિક વર્ષના સમાચારો પર સૌથી વધુ અસર કરનાર વ્યક્તિ કે વ્યક્તિઓના જૂથનું બહુમાન કરે છે. આ શીર્ષક હોવા છતાં આવું બિરુદ મેળવનાર વ્યક્તિ કે માનવી હોય તે જરૂરી નથી. ઉદાહરણ તરીકે 1982માં “પર્સન” ઓફ ધ યર તરીકે પર્સનલ કમ્પ્યૂટરનું નામ જાહેર કરાયું હતું. તેને “મશીન ઓફ ધ યર” (Time.com) તરીકે ઓળખવવામાં આવ્યું હતું. 1989માં “જોખમના આરે આવેલી પૃથ્વી”ને “પ્લેનેટ ઓફ ધ યર” જાહેર કરવામાં આવી હતી. 1999માં આલ્બર્ટ આઇન્સ્ટાઇનની "ટાઈમ" દ્વારા પર્સન ઓફ ધ સેન્ચ્યુરી તરીકે પસંદગી કરવામાં આવી હતી.

કથિત આપખુદ શાસકો અને યુદ્ધખોર વ્યક્તિઓની “પર્સન ઓફ ધ યર” તરીકે પસંદગી કરવાથી ઘણીવાર વિવાદ પણ ઊભો થયો છે. આ બહુમાન વર્ષમાં સૌથી વધુ અસર ઊભી કરનાર વ્યક્તિને આપવામાં આવે છે અને તેમાં તેણે "સારું કામ કર્યું છે કે ખરાબ" તે ધ્યાનમાં રાખવામાં આવતું નથી, તેથી તે સન્માન કે બદલો છે તેવું માનવાની જરૂર નથી. ભૂતકાળમાં એડોલ્ફ હિટલર અને જોસેફ સ્ટાલિનને મેન ઓફ યર જાહેર કરાયા હતા.

2006માં પર્સન ઓફ ધ યર તરીકે “યૂ” (તમે)ની પસંદગી કરવામાં આવી હતી, જેની મિશ્ર સમીક્ષા થઈ હતી. કેટલાંક માનતા હતા કે આ વિચાર સર્જનાત્મક છે, બીજા કેટલાંક લોકો પર્સન ઓફ યર તરીકે વાસ્તવિક વ્યક્તિની પસંદગી થાય તેવું ઇચ્છતા હતા. સંપાદક સ્ટેન્જેલે પ્રતિક્રિયારૂપે જણાવ્યું હતું કે “જો તે ભૂલ હોય તો અમે તેને માત્ર એક જ વખત કરી રહ્યા છીએ.”

2008માં પર્સન ઓફ ધ યર તરીકે બરાક ઓબામાની પસંદગી થઈ હતી અને સારાહ પાલિન બીજા ક્રમે રહ્યા હતા. ઓબામા આવું બહુમાન મેળવનારા યુ.એસ. (U.S.)ના બારમાં પ્રમુખ (અથવા પ્રમુખપદ માટે ચૂંટાયેલા) છે. ગેરાલ્ડ ફોર્ડના અપવાદને બાદ કરતા ફ્રેન્કલિન રૂઝવેલ્ટ પછીથી દરેક પ્રમુખે આ બહુમાન મેળવ્યું છે.

સૌથી વધુ તાજેતરના પર્સન ઓફ યર માર્ક ઝુકેરબર્ગ છે, જેમની ડિસેમ્બર 2010માં પસંદગી કરાઈ હતી. પર્સન ઓફ યર માટેના ટાઇમ ઓનલાઇન મતદાનના સૌથી વધુ તાજેતરના વિજેતા જુલિયન અસાંજે છે.

પર્સન ઓફ ધ યર
"ટાઇમ" 100
પ્રસાર
વિશેષ અંકો